**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **VIII. volebné obdobie**

Číslo: CRD - 2280/2022

**1274a**

# **I n f o r m á c i a**

výboru Národnej rady Slovenskej republiky pre hospodárske záležitosti o výsledku prerokovania návrhu na voľbu predsedu Úradu pre verejné obstarávanie (tlač **1274**)

**I.**

Predseda Národnej rady Slovenskej republiky rozhodnutím č. 1332 zo 17. októbra 2022 pridelil návrh na voľbu predsedu Úradu pre verejné obstarávanie na prerokovanie Výboru Národnej rady Slovenskej republiky pre hospodárske záležitosti s tým, že Národnej rade Slovenskej republiky podá informáciu o výsledku prerokovania uvedeného materiálu a návrh na uznesenie Národnej rady Slovenskej republiky.

**II.**

Výbor Národnej rady Slovenskej republiky pre hospodárske záležitosti o návrhu rokoval 27. októbra 2022 a prijal uznesenie č. 360.

Vo svojom uznesení výbor:

* vyjadril **súhlas** snávrhom vlády na voľbu predsedu Úradu pre verejné obstarávanie (tlač **1274**) a
* **odporučil**

Národnej rade Slovenskej republiky

podľa § 141 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

*na návrh vlády Slovenskej republiky*

**z v o l i ť**

**Petra Kuboviča** za predsedu Úradu pre verejné obstarávanie na päťročné funkčné obdobie odo dňa nasledujúceho po vykonaní voľby v Národnej rade Slovenskej republiky;

* navrhol **verejné hlasovanie použitím technického zariadenia** v rokovacej sálev súlade s Volebným poriadkom o voľbe a odvolávaní funkcionárov zo 17. júna 2011.

**III.**

Informácia Výboru Národnej rady Slovenskej republiky pre hospodárske záležitosti o prerokovaní návrhu na voľbu predsedu Úradu pre verejné obstarávanie, vrátane návrhu uznesenia Národnej rady Slovenskej republiky, bola schválená uznesením výboru č. 361 z 27. októbra 2022.

Týmto uznesením výbor zároveň poveril spoločného spravodajcu **Petra Libu**, aby informoval o výsledku rokovania výboru a predniesol návrh uznesenia Národnej rady Slovenskej republiky.

Bratislava 27. októbra 2022

Peter **K r e m s k ý,** v.r.

predseda Výboru NR SR

pre hospodárske záležitosti

Príloha k informácii výboru

(tlač **1274a**)

### N á v r h

číslo............

Uznesenie

Národnej rady Slovenskej republiky

z ............

k návrhu na voľbu predsedu Úradu pre verejné obstarávanie

Národná rada Slovenskej republiky

podľa § 141 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

*na návrh vlády Slovenskej republiky*

**z v o l i l a**

**Petra Kuboviča**

za predsedu Úradu pre verejné obstarávanie na päťročné funkčné obdobie odo dňa nasledujúceho po vykonaní voľby v Národnej rade Slovenskej republiky.